РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-131/25

Датум: 15. децембар 2025. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19, 61/21 и 100/25), члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), у предмету разрјешења вршиоца дужности директора Јавне установе Центар за културу „Семберија“ Бијељина, Скупштина Града Бијељина на 8. сједници одржаној 15. децембра 2025. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ДИРЕКТОРА**

**ЈАВНЕ УСТАНОВЕ ЦЕНТАР ЗА КУЛТУРУ „СЕМБЕРИЈА“ БИЈЕЉИНА**

1. Татјана Благојевић, из Бијељине, разрјешава се дужности вршиоца дужности директора Јавне установе Центар за културу „Семберија“ Бијељина, због окончања поступка јавне конкуренције за избор директора.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласинк Републике Српске“, број: 97/16, 36/19, 61/21 и 100/25) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби (''Службени гласник Републике Српске'', број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Имајући у виду чињеницу да је на 7. сједници Скупштине Града Бијељина, одржаној дана 23. октобра 2025. године, расписан Јавни конкурс за попуну упражњеног мјеста директора Јавне установе Центар за културу „Семберија“ Бијељина, те да је у међувремену окончана процедура у вези са поступком избора директора, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Татјани Благојевић |  |  |
| 1. Архива |  | Жељана Арсеновић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-132/25

Датум: 15. децембар 2025. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19, 61/21 и 100/25), члана 18. став 2. и 3a. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), а након разматрања Извјештаја Комисије за избор директора Јавне установе Центар за културу „Семберија“ Бијељина, у предмету именовања директора Јавне установе Центар за културу „Семберија“ Бијељина, Скупштина Града Бијељина на 8. сједници одржаној 15. децембра 2025. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ДИРЕКТОРА ЈАВНЕ УСТАНОВЕ ЦЕНТАР ЗА КУЛТУРУ „СЕМБЕРИЈА“ БИЈЕЉИНА**

1. Татјана Благојевић, из Бијељине, именује се за директора Јавне установе Центар за културу „Семберија“ Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19, 61/21 и 100/25) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је ставом 3а. истог члана прописано да директора установе чији је оснивач или суоснивач јединица локалне самоуправе именује скупштина општине, односно скупштина града. Одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано је да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

На 7. сједници одржаној дана 23. октобра 2025. године Скупштина Града Бијељина расписала је Јавни конкурс за попуну упражњеног мјеста директора Јавне установе Центар за културу „Семберија“ Бијељина број 01-111-116/25 од 23. октобра 2025. године, те донијела Рјешење о именовању комисије за избор директора Јавне установе Центар за културу „Семберија“ Бијељина број 01-111-117/25 од 23. октобра 2025. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај у којем је предложено да се за директора Јавне установе Центар за културу „Семберија“ Бијељина именује Татјана Благојевић и исти доставила Скупштини Града Бијељина.

Након проведеног поступка јавног гласања утврђено је да је приједлог да се за директора Јавне установе Центар за културу „Семберија“ Бијељина именује Татјана Благојевић добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Татјани Благојевић |  |  |
| 1. Архива |  | Жељана Арсеновић, с.р. |
|  |  |  |